section_heading: Mihovil Španja
paragraph_text: Izrazito uspješan, marljiv, fokusiran i talentiran sportaš u čijem društvu uvijek nastojite dati najviše od sebe. Za većinu ljudi, on je prva pomisao kada se spomene paraolimpijski sport. Kao dijete je prebolio dječju paralizu te se zbog zdravlja počeo baviti plivanjem. Danas se natječe u disciplinama leđno, kraul, mješovito i prsno. Osvajač je više od stotinu medalja s raznih svjetskih plivačkih natjecanja za osobe s invaliditetom, a više od polovice su zlatne. Rođeni je pobjednik i u svakoj utrci daje svoj maksimum. Primjer je i inspiracija mnogim mladim osobama. Iako je ostvario zavidnu sportsku karijeru, nije zapostavio školovanje te danas ima diplomu PR managera. Ističe da mu je obitelj veliko uporište i inspiracija. Bori se da svi sportaši, bili oni s ili bez invaliditeta, imaju jednaka prava, vrijednosti, priznanja i mogućnosti.